افغانستان پایتختی کابل ده قوراللی هجومچی لرنینگ مدافعه وزیرلیگی یقینیده منفجره مواد یوکلنگن موتر نی پارتله تیشی و خوددی شوو حادثه آرتیدن باشله گن توقنه شوو لر عاقبتیده کمیده 65 کیشی یره لندی.
ایچکی ایش لر وزیرلیگی سوزچیسی نصرت رحیمی, قوراللی هجومچی لرنینگ بوگون ایرته لب شهر مرکزیده گی مدافعه وزیرلیگی نینگ لوژستیک ریاستی بنا سی نینگ یقینیده منفجره مواد یوکلنگن بیر موتر نی پارتلتگن لیک لری نی بیلدیردی.
رحیمی, کیین چه لیک اوشبو قوراللی هجومچی لرنینگ بنا گه قره ته اوق اوزگن لیک لری نی بیلدیررایکن, خوددی شوو حادثه آرتیدن خوفسیزلیک کوچ لری بیلن هجومچی لر اورته سیده توقنه شوو یوز بیرگن لیگی نی معلوم قیلدی.
ساغلیق نی سقلش وزیرلیگی نینگ سوزچیسی وحیدالله مایار ایسه, اوشبو حادثه عاقبتیده کمیده 65 کیشی نینگ یره لنگن لیگی نی بیلدیردی.
منطقه ده باشله گن توقنه شوو لر نینگ حاضر هم دوام ایتیاتگن لیگی بیلدیریلدی.
خوددی شوو حمله نینگ مسئولیتی نی طالبان اوز بوینی گه آلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
